Soraty ny tohin'ity fehintsoratra ity - Ny fahabahanan'i Iraka an'i Koety
tamin'ny Aogositra 1990, ny sazy ara-toekarena iraisampirenena nanjo an'i Irak, sy ny fahavoazana vokatry ny hetsika miaramila nataon'ny fiaraha-mitantana iraisampirenena nanomboka tamin'ny Janoary 1991, dia nampihena tanteraka ny asa ara-toekarena. Nanamafy ny tsy fahampiana ny fitondrana tamin'ny alalan'ny fanohanana ny tafika sy ny mpitandro ny filaminana anatiny ary tamin'ny alalan'ny fanomezana loharanom-bola ho an'ireo mpanohana lehibe ny Antoko Ba'ath. Nanampy tamin'ny fanatsarana ny toe-karena ny fampiharana ny fandaharan'asan'ny Firenena Mikambana momba ny solika ho takalon'ny sakafo, tamin'ny Desambra 1996. Nandritra ireo dingana enina voalohany naharitra enim-bolana tamin'ilay fandaharana, navela hanondrana solika be dia be i Iràka ho takalon'ny sakafo, fanafody, ary ireo entana hafa ilain'ny maha-olona. Tamin'ny Desambra 1999, nanome alalana an'i Iraka ny Filankevi-pilaminan'ny Firenena Mikambana mba hanondrana solika betsaka araka izay ilaina mba hamenoana ny filàna mahaolona. Nitombo be ny fidiran'ny sakafo isan'olona, raha nihatsara hatrany kosa ny fitaovam-pitsaboana sy ny fikarakarana ara-pahasalamana, na dia mbola ambany lavitra noho ny ambaratonga talohan'ny ady aza ny famokarana ara-toekarena isan'olona sy ny fari-piainana.